ประกาศสํานักงานคณะกรรมการอาหารและยา

เรื่อง การแสดงฉลากของ NAPHTHALENE

------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วย NAPHTHALENE ในผลิตภัณฑ์ที่นํามาใช้เพื่อประโยชน์ในการดับกลิ่น และไล่แมลง ห้าม แสดงรูปผลไม้ และต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและ ระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    กรณีเป็นวัตถุดิบ 

                                                  นําไปผลิตเป็นผลิตภัณฑ์ดับกลิ่น และไล่แมลง 

                                                  กรณีเป็นผลิตภัณฑ์สําเร็จรูป

                                                  ใช้ดับกลิ่นและไล่แมลง

          (2) วิธีใช้                          กรณีเป็นผลิตภัณฑ์สําเร็จรูป

                                                  นําไปวางไว้ในที่ ๆ ต้องการ เช่น ตู้ลิ้นชัก อย่าให้สัมผัสกับอาหารและเครื่องบริโภคโดยตรง

          (3) วิธีเก็บรักษา               เก็บในที่มิดชิด ห่างจากเด็ก อาหาร สัตว์เลี้ยง เปลวไฟ หรือ ความร้อน

          (4) คําเตือน                     กรณีเป็นวัตถุดิบ

                                                  1. สวมเสื้อผ้าชุดสําหรับปฏิบัติงานให้ครบชุดก่อนที่จะลงมือทํางานต้องระวังอย่าให้เข้าตา ปาก ถูกผิวหนัง หรือสูดดม

                                                  2. ชําระล้างร่างกายและเปลี่ยนเสื้อผ้าทุกครั้งหลังจากปฏิบัติงาน

                                                  3. ต้องล้างมือให้สะอาดด้วยน้ําและสบู่ทุกครั้งก่อนรับประทานอาหารดื่มน้ํา หรือสูบบุหรี่

                                                  4.ห้ามทิ้งหรือล้างภาชนะบรรจุ และอุปกรณ์ลงในแม่น้ํา คู คลอง แหล่งน้ําสาธารณะ

                                                  กรณีเป็นผลิตภัณฑ์สําเร็จรูป

                                                  1. ห้ามรับประทาน

                                                  2. หลีกเลี่ยงการสูดดมกลิ่นติดต่อกันเป็นเวลานาน

                                                  3. ระวังอย่าให้เข้าตา ปาก ถูกเนื้อเยื่ออ่อนหรือผิวหนัง

                                                  4. ภายหลังการหยิบหรือจับ ให้ล้างมือให้สะอาดทุกครั้ง

                                                  5. ไม่ควรใช้กับผ้าอ้อมหรือเครื่องใช้เด็กแรกเกิด

          (5) อาการเกิดพิษ

                                                  1. หากกลืนกินจะมีอาการเป็นตะคริวที่กล้ามเนื้อท้อง คลื่นไส้ อาเจียน ท้องเสีย ปวดศีรษะ มึนงง เหงื่อออกมาก ปัสสาวะขัด ปัสสาวะเป็นเลือด โลหิตจาง มีไข้ ดีซ่าน ไตไม่สามารถทํางานตามปกติในรายที่มีอาการรุนแรงอาจตายได้

                                                  2. หากสูดดมกลิ่นมาก ๆ อาจมีอาการปวดศีรษะ มึนงง ตื่นเต้น คลื่นไส้ อาเจียน เหงื่อออกมาก ปัสสาวะขัด

                                                  3. หากถูกผิวหนังหรือนัยน์ตา อาจทําให้เกิดการระคายเคือง

          (6) วิธีแก้พิษเบื้องต้น

                                                  1. หากกลืนกิน ให้ดื่มน้ําสะอาด 2 แก้ว แล้วล้วงคอให้อาเจียนแล้วรีบนําผู้ป่วยส่งแพทย์ พร้อมด้วยภาชนะบรรจุ ฉลาก หรือ ใบแทรกของวัตถุอันตราย ชื่อผลิตภัณฑ์

                                                  2. หากเกิดพิษจากการสูดดมไอระเหยของแนฟทาลีน ให้รีบออก จากบริเวณนั้น

                                                  3. หากถูกผิวหนังหรือนัยน์ตา ให้ล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

          (7) คําแนะนําสําหรับแพทย์

                                                  1. ล้างท้องด้วยน้ําอุ่นจํานวนมาก ๆ

                                                  2. ให้ยาถ่ายพวกเกลือ เช่น แมกนีเซียมซัลเฟต 15-30 กรัม

                                                  3. ห้ามให้อาหารพวกไขมัน

                                                  4. ดื่มน้ํามาก ๆ เพื่อขับปัสสาวะ

                                                  5. ให้รับประทานโซเดียมไบคาร์บอเนต 5 กรัม ทุก 4 ชั่วโมง (ในเด็กลดลงตามส่วน)

                                                  6. ให้ blood transfusion จนกว่าจะมีปริมาณของฮีโมโกลบิน 60-80 % ของปกติ

          (8) ให้แสดงสัญลักษณ์

                                                  เป็นรูปเปลวไฟสีดําบนพื้นขาวที่มีเส้นคาดตามแนวตั้งเป็นสีแดง มีขนาดเห็นได้ชัดเจน ตามรูปดังนี้


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกุล 

(นายบรรเทา อื้อกูล)

เลขาธิการคณะกรรมการอาหารและยา